Perdalė
55°40′26.24″ š. pl. 22°56′1.79″ r. ilg.﻿ / ﻿55.6739556°š. pl. 22.9338306°r. ilg.﻿ / 55.6739556; 22.9338306 Perdalė – ežeras vidurio Lietuvoje, Kelmės rajone, apie 4,5 km į šiaurę nuo Kelmės. Ežero ilgis iš vakarų į rytus – 0,27 km, plotis – 0,19 km. Altitudė 146,7 m. Pietinis ir vakarinis krantai žemi, užpelkėję. Aplinkui stūkso miškelis. Ežeras nenutekantis, priklauso Vilbėno intako Verpelio baseinui. Į šiaurę įsikūręs Vargeniškės kaimas, į pietus – Dievonių kaimas. Rytine pakrante eina kelias  A12  Ryga–Šiauliai–Tauragė–Kaliningradas . Vandenvardis Perdãlė kildinamas iš žodžio persti („garsiai gadinti orą“).